Ցինկապատում

Ցինկապատում, ցինկով կամ ցինկի համաձուլվածքով մետաղական շինվածքը պատելու եղանակ՝ վերջինիս մակերևույթը կոռոզիայից պաշտպանելու համար։ Ցինկապատումը մետաղապատման պրոցեսի առավել տարածված և շահավետ տեսակն է։ Ցինկապատման են ենթարկում պողպատե թերթերը, ժապավենները, մետաղալարերը, մեքենաների և սարքերի դետալները, խողովակաշարերը։ Տարբերում են ցինկապատման տաք (հալած ցինկի մեջ շինվածքն ընկղմելով), փոշիացումով, էլեկտրոլիտային (տես Գալվանատեխնիկա) և դիֆուզիոն եղանակներ։